דלתה (קולומביה הבריטית)

**דלתה** (באנגלית: **Delta**) היא עיר בקולומביה הבריטית שבקנדה.

דלתה היא חלק מאזור ונקובר רבתי, בדרום מערב קולומביה הבריטית, והיא עיר המורכבת משלושה אזורים: צפון דלתה, לדנר וטוואסן.

נכון לשנת 2021, בדלתה מתגוררים 108,455 תושבים והיא העיר ה-52 בגודלה בקנדה. שטחה 279.3 קמ"ר.

בדרום מערב גובלת דלתה בחצי האי פוינט רוברטס שבמדינת וושינגטון ובמזרח היא גובלת בעיר סארי.

## היסטוריה
לפני ההתיישבות האירופית, המישור ואזור החוף של דלתה היו מיושבים על ידי  המשתייכים לשבט . אירופאים ראו אדמה זו לראשונה בשנת 1791, כאשר החוקר הספרדי סגן פרנסיסקו דה אליזה חשב בטעות שזהו אי וקרא לו "איסלה דה קפדה". המתיישב האירופי הראשון בדלתה היה ג'יימס קנדי, שתפס 135 דונם בפברואר 1860 במה שנקרא מאוחר יותר אניוויל. בשנת 1868 החלו תומאס לדנר ואחיו ויליאם לדנר לעבד את האזור שנקרא מאוחר יותר על שמם. חקלאות ודיג סייעו לקהילה לצמוח במהירות במהלך העשורים הבאים.

בשנת 1879, אוגד האזור כעירייה, בשם "תאגיד דלתה", והכפר לדנר הפך למרכז המנהלי שלה.

בשל הגאוגרפיה שלה, הייתה דלתה קהילה מבודדת יחסית. השלמתה של  בשנת 1959 חיברה את לדנר לריצ'מונד ווונקובר, ויחד עם פתיחת  בשנת 1960 ושינוי מסלולו של כביש 99 מכביש המלך ג'ורג' בסארי בשנת 1962 למסלול חדש דרך דלתה, סיימו את בידודה של דלתה והביאו לגידול אוכלוסין מסיבי של 400% ב-20 השנים הבאות. השלמת  בשנת 1986 שחיבר את צפון דלתה לניו ווסטמינסטר ולונקובר גם היא סייעה לצמיחתה של דלתה.

ב-22 בספטמבר 2017, לבקשת מועצת דלתה, שינתה ממשלת קולומביה הבריטית את השם והסיווג של תאגיד דלתה לעיר דלתה.

## שכונות

* צפון דלתה (51,623 תושבים) מאכלסת יותר ממחצית אוכלוסיית דלתה. זהו אזור פרברי ברובו בצפון מזרח דלתה, הגובל ב ובסארי.
* לדנר (21,112 תושבים) הוא כפר דייגים מהמאה ה-19 בצפון מערב דלתה שהתרחב לכדי פרוור. דיג וחקלאות הן תעשיות חשובות בו.
*  (20,933 תושבים) היא קהילה פרברית בדלתה הדרום-מערבית, המכנה את עצמה "המקום שטוף השמש ביותר במטרו ונקובר". על קו המים לאורך חופי טוואסן משתרעים בתי יוקרה. טוואסן היא גם ביתו של טרמינל המעבורות הסואן טוואסן, המחבר את היבשת לאי ונקובר ול. טוואסן, יחד עם לדנר, ידועים גם בשם דלתה הדרומית.

## דמוגרפיה

במפקד האוכלוסין של שנת 2021 שנערך על ידי הלשכה המרכזית לסטטיסטיקה של קנדה, אוכלוסיית דלתה מנתה 108,455 תושבים שהתגוררו ב-38,058 מתוך 39,736 דירות פרטיות, עלייה של  מאוכלוסייתה בשנת 2016. בשנה זו דורגה דלתה במקום ה-52 בקנדה ובמקום 10 בקולומביה הבריטית מבחינת גודל אוכלוסייתה. צפיפות האוכלוסייה בה הייתה 603.7 נפש לקילומטר מרובע.

בשנת 2011, הגיל החציוני בעיר היה 42.8 שנים, נתון גבוה במקצת מהגיל החציוני הארצי שעמד על 40.6 שנים. בשנה זו היו 35,781 דירות פרטיות עם שיעור תפוסה של 97.1%. על פי סקר משקי הבית הלאומי לשנת 2011, הערך החציוני של דירה בדלתה היה 562,181 דולר קנדי, נתון גבוה משמעותית מהממוצע הארצי שעמד על 280,552 דולר. ההכנסה החציונית של משק בית (לאחר מיסים) בדלתה בשנה זו הייתה 71,590 דולר, נתון גבוה למדי מהממוצע הארצי שעמד על 54,089 דולר.

### חלוקה אתנית
נכון לשנת 2021, אוכלוסיית דלתה מנתה 108,455 נפש. כ-45% מאוכלוסיית דלתה הם מיעוטים נראים, מתוכם כ-28,000 מדרום אסיה, 9,700 סינים ו-3,700 פיליפינים. אותו מפקד אוכלוסין גם ציין כי ישנם 1,095 תושבים שחורים בעיר.

ישנם גם כ-3,180 בני עמים ילידים שהם 3% מאוכלוסיית העיר, חלקם מבני טוואסן, שעדיין מחזיקים בחלק קטן מהשטחים ההיסטוריים שלהם; אדמות טוואסן בשפך נהר פרייזר, המשותפות עם בני הווליטסום  מאיי המפרץ . למעלה מרבע (26.1%) מאוכלוסיית דלתה היא מדרום אסיה, הקהילה הרביעית בגודלה בקולומביה הבריטית אחרי ונקובר, סארי ו השכנות.

### חלוקה דתית
על פי מפקד האוכלוסין של 2021, החלוקה הדתית היא כדלהלן:

* חסרי דת (42,990 איש או 40.1%)
* נצרות (35,025 נפשות או 32.7%)
* סיקיזם (19,235 איש או 17.9%)
* הינדואיזם (4,195 נפשות או 3.9%)
* אסלאם (3,265 נפשות או 3.0%)
* בודהיזם (1,450 איש או 1.4%)
* יהדות (475 נפשות או 0.4%)
* רוחניות ילידית (20 איש או 0%)

## גאוגרפיה
ממוזער|שביל באי דיאס בסוף ספטמבר
דלתה ממוקמת 27 ק"מ (17 מייל) דרומית לוונקובר ו-22 ק"מ (14 מייל) מצפון לגבול קנדה-ארצות הברית שעובר בקשת השלום שבסארי. דלתה גובלת בגופי מים משלושה צדדים: נהר פרייזר בצפון, מצר ג'ורג'יה במערב ובאונדרי ביי  בדרום. שטחה הוא 364 קמ"ר, מה שממצב אותה כרשות המקומית הגדולה ביותר באזור מטרו ונקובר, בסמיכות לרשות השנייה בגודלה שהיא שכנתה ממזרח, סארי, ששטחה 317.4 קמ"ר.

אדמתה השטוחה והפורייה של דלתה הפכה אותה לאחד האזורים החקלאיים החשובים ביותר מטרו ונקובר . תקנות שמורת הקרקעות החקלאיות מבטיחות כי רוב האדמה הזו תשמש לחקלאות, ומונעות את הפיכתה לדיור פרוורי. בצפון דלתה מצויה גם ביצת ברנס , הכוללת 40 קמ"ר של אדמות ביצות טבעיות בעלות חשיבות אקולוגית לחיות הבר.

דלתה כוללת את האי אנאסיס , אי שהוא אזור תעשייה המקושר ליבשת דרך גשר אלכס פרייזר, המחבר את דלתה עם ריצ'מונד וניו ווסטמינסטר. דלתה גם כוללת חצי אי המצוי בצד המזרחי של נהר פרייזר בגבולות העיר הצפוניים של דלתה, אליו ניתן להגיע רק דרך סארי.

### אקלים
דלתה ידועה באקלים היבש ושטוף השמש שלה (יחסית), בהשוואה למקומות אחרים במטרו ונקובר. לדוגמה, היא מקבלת כמעט 40% פחות גשם מאשר במרכז העיר ונקובר: בממוצע 976 מ"מ לעומת 1,475 מ"מ בנמל ונקובר (בין השנים 1971 ל-2000). השוואה קיצונית יותר מראה כי בדלתה יורד כמחצית מכמות הגשם שבצפון ונקובר, בה באותה תקופה ירדו 1,817 מ"מ גשם. האקלים בדלתה הוא אקלים ים תיכוני חם-קיצי (Köppen *Csb*) עם קיצים קרירים וחורפים מתונים יותר מאשר אזורים אחרים בגבול קנדה-ארצות הברית, והיא חוותה כמה מהחורפים המתונים ביותר ואת שינויי הטמפרטורה היומיים הנמוכים ביותר בקנדה.

## ממשל ופוליטיקה
דלתה מנוהלת על ידי מועצת עיר, בראשות ראש עיר ושישה חברי מועצה, הנבחרים לתקופה של ארבע שנים. באותן בחירות נבחר גם הוועד המנהל של בתי הספר באזור. ראש העיר נכון ל-2025 הוא ג'ורג' הארווי, שנבחר לראשונה ב-2018. שלא כמו רוב הקהילות בקנדה, אך כמו ונקובר וריצ'מונד, לדלתה יש מערכת שלרשימות מקומיות המתמודדות בבחירות, כמו TriDelta, IDEA, One Delta Delta Residents Association, Delta Connect, DIVA, Independents Working For You ו-Achieving For Delta.

דלתה מנוהלת על ידי מועצת עיר, בראשות ראש עיר ושישה חברי מועצה, הנבחרים לתקופה של ארבע שנים. באותן בחירות נבחר גם הוועד המנהל של בתי הספר באזור. ראש העיר נכון ל-2025 הוא ג'ורג' הארווי, שנבחר לראשונה ב-2018. שלא כמו רוב הקהילות בקנדה, אך כמו ונקובר וריצ'מונד, לדלתה יש מערכת שלרשימות מקומיות המתמודדות בבחירות, כמו TriDelta, IDEA, One Delta Delta Residents Association, Delta Connect, DIVA, Independents Working For You ו-Achieving For Delta.

בבית הנבחרים של קנדה, דלתה היא חלק ממחוז הבחירות דלתה. נכון לבחירות הכלליות הפדרליות ב-2021, מושב דלתה אויש על ידי קרלה קוואלטרופ, נציגת המפלגה הליברלית. בבחירות לממשלת פרובינציית קולומביה הבריטית שנערכו ב-2024, מושב צפון דלתה אויש על ידי ראווי כחלון מהמפלגה הדמוקרטית החדשה של קולומביה הבריטית, בעוד שמושב דלתה הדרומית אויש על ידי איאן פאטון מהמפלגה השמרנית של קולומביה הבריטית.

לדלתה, בניגוד לרוב הרשויות המקומיות באזור מטרו ונקובר, אינה מנצלת את שירותי המשטרה הרכובה המלכותית של קנדה כיוון שיש לה משטרה מקומית.

לויס ג'קסון, ראש עיריית דלתה לשעבר, כיהנה בתפקיד בין השנים 1999 ל-2018. מאז 1973 היא משמשת כחברת מועצת דלתה, ובשנת 2018 נבחרה מחדש למועצה.

## תחנת חשמל
תחנת המשנה ארנוט של חברת החשמל של קולומביה הבריטית (BC Hydro) ממוקמת בשטחה של דלתה. זוהו הטרמינל היבשתי של מסלול אספקת חשמל הדרומי לאי ונקובר. תחנת משנה זו שימשה בעבר כתחנת המרה לרשת המתח הגבוה בזרם ישר (HVDC) שעל האי ונקובר.

## תחבורה
טקסט=|ממוזער|גשר אלכס פרייזר מחבר את דלתה לניו ווסטמינסטר ולריצ'מונד.

* תחבורה ציבורית בדלתה מבוססת על אוטובוסים של רשות התחבורה  . בדלתה אין מערכת רכבת קלוה, אם כי מערכת סקייטריין הקרובה נמצאת במרחק של 3 ק"מ מגבולות העיר.
* דלתה היא מרכז תחבורה מרכזי עבור מטרו וונקובר: רוב כלי הרכב היוצאים מוונקובר לארצות הברית עוברים דרך גבולות דלתה. כלי רכב רבים המיועדים לאי ונקובר משתמשים בטרמינל המעבורות טוואסן שבדלתה.

* כביש 99 מחבר את ריצ'מונד לדלתה דרך מנהרת ג'ורג' מאסי, שנבנתה בשנת 1959. צפון דלתה מחוברת לניו ווסטמינסטר ולריצ'מונד על ידי כביש 91 וגשר אלכס פרייזר (שנפתח בשנת 1986). דלתה מחוברת לסארי, לנגלי והלאה לכוון מזרח על ידי כביש 10. עומסי תנועה בשעות העומס אינם נדירים.
* כביש 17 בדלתה מספק חיבור למסוף המעבורות של טוואסן, המספק שירותי מעבורות רכב ונוסעים לאי ונקובר ולאיי המפרץ .
* דרך ריבר היא כביש עיקרי נוסף המתחיל בסארי ועובר מערבה דרך צפון דלתה, מתחת לגשר אלכס פרייזר, מצפון לביצת ברנס, ומסתיימת ברחוב 62B, אשר לאחר מכן הופך לכביש 17A.
* כמו דרך ריבר, הקהילות המערביות של "דלתה הדרומית" (לדנר וטוואסן) מחוברות לצפון דלתה ולקהילות ממזרח על ידי Ladner Trunk Road; ממזרח לצומת עם כביש 91, הכביש נקרא כביש 10.
* רחוב 56 הוא עורק תנועה ראשי נוסף בקהילה, החוצה את אזור טוואסן; זהו הכביש היחיד המוביל לקהילת פוינט רוברטס, חצי אי השייך לארצות הברית אך מנותק ממנה על ידי אדמה קנדית.
* בדלתה מצוי נמל התעופה באונדרי ביי, נמל התעופה השביעי העמוס ביותר בקנדה מבחינת תנועות מטוסים . נמל התעופה באונדרי ביי משמש בעיקר למטוסים פרטיים, טיסות צ'רטר מסחריות ולשיעורי טיסה.

## בריאות
דלתה היא הקהילה המערבית ביותר המקבלת שירות מרשות הבריאות פרייזר, שמפעילה את בית החולים דלתה בלדנר וגם מממנת טיפול ביתי וקהילתי. אגודת ההוספיס דלתה מפעילה מתקן ליד בית החולים.

## חינוך
רשת בתי הספר הציבוריים דלתה מפעילה בתי ספר ציבוריים אנגלופוניים בעיר.

ה- Conseil scolaire francophone de la Colombie-Britannique מפעיל בית ספר יסודי פרנקופוני אחד בעיר זו: école du Bois-joli.

## ספורט ופנאי
ממוזער|תמונה של מרוץ האופניים "טור דה דלתה" על ארון חשמל מחוץ לבניין העירייה של דלתה
לדלתה קבוצות ספורט צעירים רבות בהוקי קרח, כדורגל, פוטבול, הוקי שדה, בייסבול, סופטבול, לקרוס שדה ולקרוס בוקס. למעלה מ-160 צעירים משחקים רינגט בדלתה. בשנת 2005 היו לאיגוד הרינגט של דלתה 13 קבוצות. שחקני ספורט מקצועיים בולטים מדלתה הם ג'ף פרנסיס (MLB), ג'יימס פקסטון (MLB), ג'סטין מורנו (MLB), ברנט סיברוק (NHL), טרוי ברואר (NHL) ומיץ' ברגר (NFL).

בעבר אירחה דלתה את מרוץ האופניים השנתי שנקרא טור דה דלתה. הוא כלל מרוצים חד-יומיים, לגברים החל מ-2001, ולנשים החל מ-2011. בשיאו, היה זה אחד מאירועי רכיבת האופניים היוקרתיים ביותר בצפון אמריקה. הופסק עקב הקורונה ולא חודש מאז.

טריאתלון דלתה גם הוא אירוע פופולרי מאוד, שמתרחש כל אפריל. האירוע מתקיים במרכז הפנאי לדנר, בו משתתפים מעל 500 כולל רבים ממועדון הטריאתלון המקומי של דרום דלתה.

## אישים מפורסמים

* קייל אוריילי, מתאבק מקצועי
* ג'ייסון פריסטלי, שחקן ובמאי קנדי
* וויל סאסו, קומיקאי ושחקן קנדי
* נחמיה ג'ורג' מאסי, חבר פרלמנט לשעבר מטעם דלתה שכיהן בין השנים 1956 ל-1960. על שמו קרויה מנהרת ג'ורג' מאסי.
* , ראש הממשלה ה-19 של קולומביה הבריטית וחבר פרלמנט לשעבר מטעם דלתה

## במדיה

* דלתה שימשה כאתר הצילום העיקרי של סדרת הטלוויזיה *[[תושב חוץ (סדרת טלוויזיה)|תושב חוץ]]*.
* האנגר הריטג' בשדה התעופה באונדרי ביי בדלתה שימש כאתר צילומים בסדרות טלוויזיה וסרטים רבים.

## ערים תאומות
* 

## קישורים חיצוניים

* 
* 

## ביאורים

## הערות שוליים

קטגוריה:קולומביה הבריטית: ערים